Luftimet pengojnë punën e hetuesve në vendin ku u rrëzua avioni
Një ekip hetuesish ndërkombëtarë, të specializuar për rrezimet e avionëve, u detyruan ta anulonin një vizitë në Ukrainën lindore
Ekipi ndërkombëtar i oficerëve të policisë nga Holanda dhe Australia, ishte në plan të shkonte të dielën në vendin ku u rrëzua avioni. Por ata u detyruan të rrinë mbyllur në hotelin e tyre në kryeqytetin rajonal, Donetsk. Alexander Hug është zëvendës shef i misionit vëzhgues të OSBE-së në Ukrainë: - tha ai. Ukraina dhe aleatët e saj perëndimorë thonë se separatistët me mbështetjen e Rusisë e rrëzuan avionin me një raketë tokë-ajër. Rebelët dhe Moska mohojnë përfshirjen në këtë çështje. Më parë, Malajzia - linja ajrore e të cilës Malaysia Airlines ishte pronare e avionit të rrëzuar, tha se kishte bërë një marrëveshje me separatistët, që të lejonin forca të paarmatosura policore të siguronin vendin ku u rrëzua avioni. Kryeministri i Australisë shpjegoi rolin e vendit të tij në misionin policor: Ky operacion është komplikuar më tej, ndërsa intensifikohen luftimet mes forcave qeveritare dhe rebelëve pro-rusë. Ushtria e Ukrainës duket të ketë fituar vrull, duke rimarrë kontrollin e territorit nga separatistët pro-Rusisë. Fitorja e tyre më e fundit u realizua në qytetin Lysychansk, rreth 100 kilometra në veri të vendit ku u rrëzua avioni. Gjatë një vizite të shtunën në bazën e trajnimit të Rojes Kombëtare të Ukrainës, Presidenti Petro Poroshenko tha se forcat e tij kanë kapacitetin e armatimeve për t'i mundur rebelët. Ai tha: "Ushtria e Ukrainës ka rilindur këta dy muajt e fundit dhe sot ne mund të pohojmë se ushtarët janë çlirimtarë, të cilët po çlirojnë nga pushtimi qytetet dhe fshatrat ukrainase." Në mesin e konfliktit, hetuesit po përpiqen përmes ekspertëve të mjekësisë ligjore, të mësojnë për momentet e fundit të avionit me numër fluturimi MH17. Deri tani, është irritues fakti që ata po përparojnë shumë ngadalë në këtë proces.